Diari Oficial de la Generalitat Valenciana


Sumari del DOGV 7965, del 25-01-2017 (2016/10613)

Notificació de la sentència dictada en el procediment ordinari número 322/2014.
-------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10071


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el procediment ordinari número 322/2014. [2016/10029]  
Procediment ordinari número 000322/2014  
De: Jesús M.ª Sola Goicolea.  
Procurador: Constantino Manuel Gutiérrez Sarmiento.  
Contra: Sociedad de Inversiones los Belones, SL.  
Procurador/a: -  
En aquest procediment ordinari 322/2014, seguit a instàncies de Jesús M.ª Sola Goicolea contra Sociedad de Inversiones los Belones, SL, s'ha dictat la sentència que, literalment, és com segueix:  
  
«Sentència número 63/2016  
Orihuela, 13 d'abril de 2016  
Francisca Isabel Fernández Zapata, magistrada titular del Jutjat de Primera Instància número 4 d'aquesta ciutat, he vist aquestes actuacions de judici ordinari, tramitat en aquest jutjat amb el número 322/2014, a instàncies de Jesús María Sola Goicolea, representat pel procurador el senyor Gutiérrez Sarmiento i defensat per la lletrada la senyora Gutiérrez Pertusa, contra la Sociedad de Inversiones los Belones, SL, en rebel·lia, en què s'exercita una acció de compliment de contracte.  
Dispositiva  
Estime la demanda interposada pel procurador el senyor Gutiérrez Sarmiento, en nom i representació de Jesús María Sola Goicolea, contra Sociedad de Inversiones los Belones, i dispose el següent:  
  
1. Declare l'incompliment per la demandada del contracte de dació en pagament de data 11 de febrer de 2009, pel que fa a la seua obligació de cancel·lar les càrregues urbanístiques que pesen sobre les finques registrals números 54049, 54366, 54168 i 54250 del Registre de la Propietat número 2 de La Unión, que fa la suma de 806.600,71 euros.  
  
2. Condemne la demandada a sotmetre's a aquesta declaració, amb la cancel·lació de les càrregues esmentades, i de fer tot el que calga per a això, ço és, pagar o avalar l'import esmentat davant de l'Ajuntament de Cartagena, amb l'advertència que, si no ho fa dins del termini d'un mes, que el demandant ho puga executar a càrrec de la demandada.  
3. Impose les costes processals a la demandada.  
Notifiqueu aquesta resolució a les parts i advertiu-los que, en contra, hi podran interposar un recurs d'apel·lació en aquest jutjat dins del termini de 20 dies des de l'endemà que es notifique, el qual, si escau, se substanciarà davant de l'Audiència Provincial d'Alacant.  
Aquesta és la meua sentència, de la qual uniu un certificat a les actuacions que, jutjant definitivament en primera instància, pronuncie, mane i firme.  
Publicació. La sentència anterior va ser llegida i publicada en el dia de hui per la magistrada jutgessa que l'ha dictada, mentre celebrava audiència pública, en done fe.»   
  
I atés que el demandat, Sociedad de Inversiones los Belones, SL, es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 14 de desembre de 2016.- La secretària judicial: Elena Ontañón Timón.